Orientering om samordning af beredskaberne i Holbæk, Kalundborg, Lejre, 
[adresse], Slagelse samt [adresse]. 
Sagsfremstilling 
5.      Orientering om samordning af beredskaberne i Holbæk, Kalundborg, Lejre, [adresse], 
Slagelse samt [adresse].  
                                                                                                                        Åbent 
Sagsnr.: 326-2014-123957     J.nr.: 14.00.00            Solveig Møller.: 326-2015-153789 
  
[adresse] 
Hermed følger en orientering om politiske beslutninger i forbindelse med af etableringen af et samordnet beredskab 
for Holbæk, Kalundborg, Lejre, [adresse], Slagelse og [adresse] i juni måned - og hvilke politiske 
beslutninger, der vil skulle træffes i løbet af efteråret 2015.  
  
I det efterfølgende beskrives i korte træk, hvad der forventes at blive forelagt i henholdsvis juni måned 2015 - og i 
efteråret 2015.  
  
Foreligger til juni måned: 
  
[adresse] Vedtægt 
Aftalen om at de 6 kommuner samordner deres respektive beredskaber udmøntes i en vedtægt. Man vil derfor 
kunne møde begge betegnelser for det juridiske grundlag for den nye organisatoriske enhed. I og med at der sker en
overføring af beslutningskompetence fra kommunalbestyrelserne til § 60-fællesskabets bestyrelse (som også er 
beredskabskommissionen), skal Statsforvaltningen godkende vedtægten. 
  
Vedtægten er et juridisk dokument, der beskriver 
· hvad der lægges sammen 
· hvilke aktiviteter, der overføres til § 60-fællesskabet 
· bestyrelsens/beredskabskommissionens sammensætning (bestyrelse og beredskabskommission er 
sammenfaldende) 
· § 60-fællesskabets ejerforening 
· evt. stemmevægte 
· m.v. 
De første udkast til vedtægt kan findes på www.brand-redning-vest.dk som bilag til den politiske styregruppes 
seneste møder. 
  
Ejerstrategi 
Hvor § 60-fællesskabets vedtægt er et juridisk dokument, godkendt af Statsforvaltningen - og dermed et dokument, 
der ikke umiddelbart kan ændres, er ejerstrategien et dokument, der forudsættes ændret med jævne mellemrum. 
Ejerstrategien er ejerkommunernes krav til § 60-fællesskabet om den strategiske udvikling af virksomheden - og vil i 
praksis være et dokument, der udvikles af § 60-fællesskabets beredskabskommission og ejerkommunerne. 
Ejerstrategien godkendes i hver af de 6 kommunalbestyrelser/byråd. 
  
Første generation af ejerstrategien vil være lidt atypisk, idet den, i og med at der endnu ikke er en fælles 
beredskabskommission, ikke er udviklet i en dialog mellem beredskabskommission og ejerkommunerne, og fordi 
den primært vil indeholde kommunernes krav til hvordan Brand og Redning [adresse] etableres og organiseres i 
etableringsfasen og den første tid derefter. 
  
Første generation ejerstrategi, som vil komme til politisk behandling i juni måned 2015 vil bl.a. indeholde rammer for: 
- § 60-fællesskabets opgaver 
- risikobaseret dimensionering 
- organisation og ledelse 
- udbud 
- økonomisk forvaltning 
- personale/ personalepolitik 
- samarbejde mellem § 60-fællesskabet og ejerkommunerne 
- samarbejde med virksomheder og borgere i beredskabsområdet 
  
Værdifastsættelse 
Den politiske styregruppe har besluttet, at der skal foreligge en opgørelse af de aktiver og passiver, der overføres til 
§ 60-fællesskabet. Principper for værdifastsættelsen vil indgå i beslutningsgrundlaget. 
  
Personalepolitisk proces 
Den politiske styregruppe har besluttet, at der skal foreligge en orientering til økonomiudvalgene i de 6 kommuner 
om den personalepolitiske proces. Der vil således foreligge en orientering til økonomiudvalgene til behandling på 
økonomiudvalgenes juni-møder. 
  
Ansættelse af beredskabsdirektør 
Processen for ansættelse af beredskabsdirektør er igangsat - og der er nedsat et ansættelsesudvalg, bestående af 
2 borgmestre, 2 kommunaldirektører, 2 fra projektgruppen og 2 medarbejderrepræsentanter. Det forventes, at der 
inden udgangen af juni måned 2015 er ansat en beredskabsdirektør, som tiltræder pr. 1. august - og som skal 
videreføre og stå i spidsen for den fortsatte fusionsproces. 
Det er besluttet, at det er den politiske styregruppe (de 6 borgmestre), der godkender ansættelsen på sit møde den 
17. juni 2015. 
  
  
I efteråret 2015 følger: 
  
Risikobaseret dimensionering 
Den risikobaserede dimensionering er en udførlig beskrivelse af, hvordan beredskabet skal løse snart sagt enhver 
tænkelig beredskabshændelse. Store dele af Den risikobaserede Dimensionering er meget teknisk, men dele af 
den er også et udtryk for serviceniveauet for hhv. det forebyggende og det operative beredskab. Bl.a. beskrives: 
- hvor der er stationer, hjælpestationer, ø-beredskaber og evt. virksomhedsberedskaber 
- hvordan stationerne er bestykket 
  
BEHANDLING 
Økonomiudvalget 
  
INDSTILLING 
Kommunaldirektøren indstiller, at orienteringen tages til efterretning. 
Økonomiudvalgets møde den 20. maj 2015: 
Udvalget vedtog at videresende sagen til Kommunalbestyrelsen. 
  
  
  
Kommunalbestyrelsens møde den 26. maj 2015: 
Kommunalbestyrelsen vedtog at godkende kommunaldirektørens indstilling. 
